**Národná rada Slovenskej republiky**

**VII. volebné obdobie**

Návrh

**Zákon**

**z ......... 2017,**

**ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 492/2010 Z. z., zákona č. 558/2010 Z. z., zákona č. 136/2011 Z. z., zákona č. 189/2012 Z. z., zákona č. 373/2012 Z. z., zákona č. 30/2013 Z. z., zákona č. 218/2013 Z. z., zákona č. 382/2013 Z. z., zákona č. 321/2014 Z. z. a zákona č. 173/2015 Z. z. sa mení a dopĺňa takto:

1. V § 5 ods. 1 sa slová „zohľadní úrad v konaní o cenovej regulácii.12)“ nahrádzajú slovami „sú financované z dotácie ministerstva podľa § 6a.“.
2. Za § 6 sa vkladá § 6a, ktorý vrátane nadpisu znie:

„**§ 6a**

**Financovanie podpory obnoviteľných zdrojov energie a vysoko účinnej kombinovanej výroby**

(1) Prevádzkovateľ regionálnej distribučnej sústavy má právo na úhradu skutočne vynaložených nákladov vzniknutých poskytnutím podpory podľa § 3 ods. 1 písm. b), c) a d). Spôsob výpočtu skutočne vynaložených nákladov ustanoví všeobecne záväzný právny predpis, ktorý vydá ministerstvo.

(2) Na účely úhrady skutočne vynaložených nákladov podľa odseku 1 sa prevádzkovateľom regionálnej distribučnej sústavy poskytujú dotácie podľa osobitného predpisu.15ab)

(3) Štát poskytne finančné prostriedky prostredníctvom kapitoly štátneho rozpočtu ministerstva na účely poskytovania dotácií podľa odseku 2 tak, aby pokryli celkové predpokladané skutočné vynaložené náklady prevádzkovateľov regionálnych distribučných sústav podľa odseku 1.“.

Poznámka pod čiarou k odkazu 15ab znie:

„15ab) Zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky.“.

1. V § 19 sa odsek 1 dopĺňa písmenom n), ktoré znie:

„n) spôsob výpočtu skutočne vynaložených nákladov prevádzkovateľov regionálnych distribučných sústav vzniknutých poskytnutím podpory podľa § 3 ods. 1 písm. b), c) a d).“.

4. Za § 18f sa vkladá § 18g, ktorý vrátane nadpisu znie:

„**18g**

**Prechodné ustanovenia k úpravám účinným od 1. januára 2018**

(1) Dotácia ministerstva podľa § 6a ods. 2 sa poskytuje na úhradu predpokladaných skutočne vynaložených nákladov vzniknutých poskytnutím podpory podľa § 3 ods. 1 písm. b), c) a d) po 1. januári 2018.

(2) Náklady prevádzkovateľov regionálnych distribučných sústav vzniknuté poskytnutím podpory podľa § 3 ods. 1 písm. b), c) a d) do 31. decembra 2017, ktoré neboli zohľadnené úradom v konaní o cenovej regulácii12) sa považujú za súčasť skutočne vynaložených nákladov vzniknutých po 1. januári 2018.“.

**Čl. II**

Zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z. a zákona č. 315/2016 Z. z. sa mení a dopĺňa takto:

1. § 38 sa dopĺňa odsekmi 5 až 7, ktoré znejú:

„(5) Účastníci trhu s elektrinou, ktorým boli uložené povinnosti podľa odseku 1 majú právo na úhradu skutočne vynaložených nákladov vzniknutých pri plnení povinností podľa odseku 1. Spôsob výpočtu skutočne vynaložených nákladov ustanoví všeobecne záväzný právny predpis, ktorý vydá ministerstvo.

(6) Na účely úhrady skutočne vynaložených nákladov podľa odseku 5 sa účastníkom trhu s elektrinou poskytujú dotácie podľa osobitného predpisu.67c)

(7) Štát poskytne finančné prostriedky prostredníctvom kapitoly štátneho rozpočtu ministerstva na účely poskytovania dotácií podľa odseku 6 tak, aby pokryli celkové predpokladané skutočné vynaložené náklady účastníkov trhu s elektrinou podľa odseku 5.“

Poznámka pod čiarou k odkazu 67c znie:

„67c) Zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky.“.

1. V § 95 sa odsek 1 dopĺňa písmenom n), ktoré znie:

„n) spôsob výpočtu skutočne vynaložených nákladov účastníkov trhu s elektrinou vzniknutých pri plnení povinností podľa § 38 ods. 1.“.

3. Za § 96d sa vkladá § 96e, ktorý vrátane nadpisu znie:

„**§ 96e**

**Prechodné ustanovenia k úpravám účinným od 1. januára 2018**

(1) Dotácia ministerstva podľa § 38 ods. 6 sa poskytuje na úhradu predpokladaných skutočne vynaložených nákladov vzniknutých pri plnení povinností podľa § 38 ods. 1 po 1. januári 2018.

(2) Náklady účastníkov trhu s elektrinou vzniknuté pri plnení povinností podľa § 38 ods. 1 do 31. decembra 2017, ktoré neboli zohľadnené úradom v konaní o cenovej regulácii98) sa považujú za súčasť skutočne vynaložených nákladov vzniknutých po 1. januári 2018.“.

Poznámka pod čiarou k odkazu 98 znie:

„98) § 11 ods. 1 zákona č. 250/2012 Z. z.“.

**Čl. III**

Zákon č. 250/2012 Z. z. o regulácii v sieťových odvetviach v znení zákona č. 435/2013 Z. z., zákona č. 321/2014 Z. z. a zákona č. 391/2015 Z. z. sa mení a dopĺňa takto:

1. V § 11 ods. 1 sa vypúšťa písmeno b).

Doterajšie písmená c) až j) sa označujú ako písmená b) až i).

1. V § 12 ods. 7 sa vypúšťajú písmená c) a d).

Poznámka pod čiarou k odkazu 22 sa vypúšťa.

1. V § 14 ods. 5 písm. b) sa slová „písm. a) až d)“ nahrádzajú slovami „písm. a) až c)“.
2. V § 14 ods. 5 písm. c) sa slová „§ 11 ods. 1 písm. e) pre regionálne distribučné sústavy“ nahrádzajú slovami „§ 11 ods. 1 písm. d) pre regionálne distribučné sústavy“.
3. V § 14 ods. 5 písm. d) sa slová „§ 11 ods. 1 písm. e) pre miestne distribučné sústavy a § 11 ods. 1 písm. f) a j)“ nahrádzajú slovami „§ 11 ods. 1 písm. d) pre miestne distribučné sústavy a § 11 ods. 1 písm. e) a i)“.
4. V § 14 odsek 10 znie:

„(10) Úrad v cenovom konaní rozhodne do 30 dní od začatia konania pre činnosti podľa § 11 ods. 1 písm. c), e), f), g), h) a i), ods. 2 a ods. 4 písm. g) až i) a do 60 dní od začatia konania pre činnosti podľa § 11 ods. 1 písm. a) a d) a ods. 3 písm. a) až c) a § 11 ods. 4 písm. a) až f).“.

1. Za § 45a sa vkladá § 45c, ktorý vrátane nadpisu znie:

„**§ 45c**

**Prechodné ustanovenie k úpravám účinným od 1. januára 2018**

(1) Cenová regulácia výroby elektriny z domáceho uhlia na základe rozhodnutia ministerstva o uložení povinnosti vo všeobecnom hospodárskom záujme sa po 1. januári 2018 nevykonáva.

(2) Cenová regulácia taríf súvisiacich s úhradou nákladov na poskytnutie podpory podľa osobitného predpisu59) sa po 1. januári 2018 nevykonáva.

Poznámka pod čiarou k odkazu 59 znie:

„59) § 3 ods. 1 písm. b), c) a d) zákona č. 309/2009 Z. z.“.

**Čl. IV**

Zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení zákona č. 321/2014 Z. z., zákona č. 331/2015 Z. z. a zákona č. 290/2016 Z. z. sa mení a dopĺňa takto:

1. § 2 sa dopĺňa písmenami h) a i), ktoré znejú:

„h) obnoviteľných zdrojov energie a vysoko účinnej kombinovanej výroby podľa osobitného predpisu,3a)

i) výroby elektriny z domáceho uhlia na základe rozhodnutia ministerstva vo všeobecnom hospodárskom záujme podľa osobitného predpisu.3b)“.

Poznámky pod čiarou k odkazom 3a a 3b znejú:

„3a) § 6a zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov.

3b) § 38 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov.“.

1. Za § 8a sa vkladajú § 8b a 8c, ktoré znejú:

„**§ 8b**

Dotácia podľa § 2 písm. h) sa poskytuje prevádzkovateľom regionálnej distribučnej sústavy20d) na úhradu skutočne vynaložených nákladov vzniknutých poskytnutím podpory podľa osobitného predpisu.3a)

**§ 8c**

Dotácia podľa § 2 písm. i) sa poskytuje účastníkom trhu s elektrinou20e) na úhradu skutočne vynaložených nákladov vzniknutých pri plnení povinností vyplývajúcich z rozhodnutia ministerstva vo všeobecnom hospodárskom záujme.20f)“.

Poznámky pod čiarou k odkazom 20d, 20e a 20f znejú:

„20d) § 2 písm. b) dvadsiaty piaty bod a § 3 písm. b) tretí bod zákona č. 251/2012 Z. z.

20e) § 15 ods. 2 zákona č. 251/2012 Z. z.

20f) § 38 ods. 1 zákona č. 251/2012 Z. z.“.

1. § 9 sa dopĺňa odsekmi 8 a 9, ktoré znejú:

„(8) Prevádzkovateľ regionálnej distribučnej sústavy predkladá ministerstvu žiadosť podľa § 8b do 30. novembra v rozsahu predpokladaných skutočne vynaložených nákladov vzniknutých poskytnutím podpory podľa osobitného predpisu3a) v nasledujúcom kalendárnom roku. Použitie dotácie podlieha zúčtovaniu podľa osobitného predpisu22a), ktoré sa uskutoční najneskôr do 31. marca nasledujúceho kalendárneho roka.

(9) Účastník trhu s elektrinou predkladá ministerstvu žiadosť podľa § 8c do 30. novembra v rozsahu predpokladaných skutočne vynaložených nákladov vzniknutých pri plnení povinností podľa osobitného predpisu.3b) Použitie dotácie podlieha zúčtovaniu podľa osobitného predpisu22a), ktoré sa uskutoční najneskôr do 31. marca nasledujúceho kalendárneho roka.“.

Poznámka pod čiarou k odkazu 22a znie:

„22a) § 8a ods. 7 zákona č. 523/2004 Z. z.“.

**Čl. V**

Tento zákon nadobúda účinnosť 1. novembra 2017 okrem čl. I až III a čl. IV bodov 1 a 2, ktoré nadobúdajú účinnosť 1. januára 2018.